Panevėžio Raimundo Sargūno sporto gimnazija

Panevėžio Raimundo Sargūno sporto gimnazija, (PRSSG) – specializuoto ugdymo sporto krypties mokykla, veikianti Panevėžyje, Liepų al. 2. Mokyklos bendrabutis įsikūręs Liepų al. 4. Švietimo įstaigos kodas – 303283300. Mokymo kalba – lietuvių. Mokykloje bendrasis ugdymas derinamas su sportiniu – taip, kad būtų užtikrinta prasminga bendrojo ugdymo, sporto krypties dalykų ir aktyvios sportinės veiklos darna. 

 Veikla 

Šioje mokykloje gali mokytis ne tik Panevėžio miesto, bet ir aktyviai sportuojantys, gabūs sportui mokiniai iš visos Lietuvos. Mokykloje komplektuojamos 6, 7, 8, 9, 10 ir 11 klasės. Priimami pažangūs moksle ir turintys gabumų sportui mokiniai. Stojantieji laiko EUROFITO fizinio pajėgumo ir pasirinktos sporto šakos vertinimo testus. Sportinį meistriškumą mokiniai tobulina šiose sporto šakose:
 dviračių sportas (plentas ir trekas),
 futbolas (berniukai, gimę 1997 m. ir 2001 m.), 
 boksas, 
 baidarių ir kanojų irklavimas,
 dziudo, 
 krepšinis (mergaitės, gimusios 2000-2002 m.), 
 lengvoji atletika, 
 plaukimas,
 rankinis (berniukai, gimę 1998–2000 m.), 
 stalo tenisas, 
 triatlonas,
 graikų-romėnų imtynės, 
 sunkioji atletika.

Mokiniai (ne panevėžiečiai) nemokamai apgyvendinami, maitinami. Siekiama dalinio nemokamo maitinimo ir panevėžiečiams. Juos treniruoja aukštos kvalifikacijos, patyrę treneriai. Mokiniai dalyvauja stovyklose ir varžybose. Užtikrinta sportinė medicininė priežiūra, derinamas pamokų ir treniruočių tvarkaraštis ir kt.  

 Istorija  

Panevėžio sporto vidurinė mokykla ėmė veikti 2014 m. rugsėjo 1 d. buvusiame Panevėžio Senvagės progimnazijos pastate. Šios mokyklos pastatas – buvusi Panevėžio internatinė sporto mokykla, kurioje mokėsi ir sportavo geriausi Lietuvos sportininkai. Ją įsteigė Panevėžio miesto savivaldybės taryba 2014 m. kovo 27 d. sprendimu Nr. 1-81. Vaikų priėmimas pradėtas gegužės 12 d.http://panevezys.lt/lt/naujienos/prasideda-priemimas-i-msq8.html  Moksleiviai priimti į 13 sporto šakų 6-11 klases. Iš viso priimta 140 vaikų, 40 palikta kandidatais.http://panevezieciai.lt/lt/naujienos/sporto-naujienos/13961-didiulis-susidomjimas-panevio-sporto-vidurine-mokykla  Rugsėjo 1 d. pradėjo mokytis 172 mokiniai, kurių didžioji dauguma – šio regiono vaikai. 85 mokiniai atvyko iš kitų šalies regionų, jie apsistojo sporto vidurinės mokyklos bendrabutyje. Švietimo įstaigos personalą sudarė 26 treneriai, 21 bendrojo ugdymo mokytojas.http://www.sekunde.lt/panevezyje/duris-atvere-sporto-vidurine-mokykla/  

2015 m. Panevėžio miesto savivaldybės tarybos sprendimu mokykla buvo reorganizuota į sporto gimnaziją.https://www.sporto.panevezys.lm.lt/images/Dokumentai/2016_gimnazijos_veiklos_dokumentai/Nuostatai.pdf Įstaigai suteiktas krepšinio trenerio Raimundo Sargūno (1931–2002) vardas. Šalia stovi paminklas treneriui atminti (skulpt. Algimantas Vytėnas).Paminklas krepšinio treneriui Raimundui Sargūnui (paneveziokrastas.pavb.lt)

 Direktoriai 

 2014–2022 m. Jūratė Pauliukienė
 nuo 2022 m. Asta Sakalauskienė

 Žymūs mokiniai 

 Vakaris Skibiniauskas, futbolininkas
 Faustas Steponavičius, futbolininkas
 Armandas Kučys, futbolininkas
 Ernestas Burdzilauskas, futbolininkas
 Tereza Romanovskaja, futbolininkė

 Išnašos 

 Nuorodos 
 Internetinė svetainė (nuoroda „Sporto vidurinės mokyklos informacija“)
 Apie mokyklą (aikos.smm.lt)
 Sporto mokykla – finišo tiesiojoje 

Kategorija:Lietuvos sporto mokyklos
Kategorija:Panevėžio miesto savivaldybės mokyklos
Kategorija:Lietuvos gimnazijos
Kategorija:Panevėžio sportas